Nasjonal Referansedatabase

Nasjonal Referansedatabase AS (NRDB) er et norsk aksjeselskap som ble stiftet i 2001 i forbindelse med innføringen av nummerportabilitet i det norske telemarkedet.

Nasjonal Referansedatabase dekker hvilke operatører et telefonnummer til enhver tid er tilknyttet. Tjenestene knyttet til porteringen av telefonnummer når man flytter med seg nummer til ny operatør, utføres av Nasjonal Referansedatabase. 
I gjennomsnitt flyttes 2000 mobilnummere til ny operatør hver dag i Norge.

I henhold til ekomloven § 2-10 er teleoperatørene forpliktet til å ha et system som sikrer at «nødvendige opplysninger for geografisk lokalisering av nødanrop overføres for alle anrop til nødetatene».Lov om elektronisk kommunikasjon (ekomloven). Tilgjengelig på lovdata.no Telebransjen har derfor laget en løsning som videreformidler mobil posisjon og geografisk adresseinformasjon fra teleoperatørene til nødetater, og denne tjenesten driftes gjennom Nasjonal Referansedatabase.Nasjonal kommunikasjonsmyndighet: Veileder for ekomtilbydere . Kort om utvalgte plikter som følger av ekomregelverket, side 9 (lest 2. desember 2015)

Selskapet er eid i fellesskap av TeliaSonera Norge AS, TDC AS, Tele2 Norge AS, Telenor Networks Holding AS, Telenor Mobile Holding AS, Kvantel AS og Ventelo AS, og skal tilby kostnadsbaserte fellestjenester til markedet non-profit.Om selskapet

Referanser

Eksterne lenker


Kategori:Telekommunikasjon
Kategori:Norske tjenesteselskaper
Kategori:Etableringer i 2001